stanford-oval/wikipedia huggingface dataset:
ซีคอนสแควร์

| --- | --- |

th
ที่ตั้ง: 55 ถนนศรีนครินทร์ แขวงหนองบอน เขตประเวศ กรุงเทพมหานคร 10250
พิกัด: 13°41′39″N 100°38′53″E﻿ / ﻿13.69417°N 100.64806°E﻿ / 13.69417; 100.64806
เปิดให้บริการ: 4 กันยายน พ.ศ. 2537 (30 ปี)
ผู้บริหารงาน: บมจ. ซีคอน ดีเวลลอปเมนท์
พื้นที่ชั้นขายปลีก: 500,000 ตารางเมตร
จำนวนชั้น: 7 ชั้น (รวมชั้นใต้ดิน 2 ชั้นและชั้นดาดฟ้า)
ที่จอดรถ: 7,000 คัน
ขนส่งมวลชน:  สวนหลวง ร.9
เว็บไซต์: www.seaconsquare.com
ภาพภายนอกของศูนย์การค้าก่อนปรับปรุง พ.ศ. 2550
ภาพภายนอกของศูนย์การค้าหลังปรับปรุงเมื่อปี พ.ศ. 2557
ซีคอนสแควร์ (อังกฤษ: Seacon Square) เป็นศูนย์การค้า ดำเนินโครงการโดย บริษัท ซีคอน ดีเวลลอปเมนท์ จำกัด (มหาชน) ซึ่งเป็นการร่วมทุนระหว่าง กลุ่มซีคอน (ตระกูลซอโสตถิกุล) และสถาบันการเงิน 5 แห่ง ตั้งอยู่บนเนื้อที่ 77 ไร่ ริมถนนศรีนครินทร์ ระหว่าง แยกศรีนุช และ แยกศรีอุดม มีระยะห่างจากถนนเทพรัตน 2 กิโลเมตร และห่างจากทางหลวงพิเศษหมายเลข 7 (กรุงเทพ-ชลบุรี) 3 กิโลเมตร นอกจากนี้ยังใกล้กับสวนหลวง ร.9 และท่าอากาศยานสุวรรณภูมิ เปิดให้บริการอย่างเป็นทางการเมื่อวันที่ 4 กันยายน พ.ศ. 2537 โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเปิด
การจัดสรรพื้นที่

ซีคอนสแควร์ เป็นศูนย์การค้าครบวงจรที่มีคุณภาพได้มาตรฐานสากล โดยมีลักษณะเป็นอาคารเดี่ยวสูง 5 ชั้น และมีชั้นใต้ดินอีก 2 ชั้น มีพื้นที่ทั้งหมดประมาณ 500,000 ตารางเมตร พื้นที่ร้านค้า 200,000 ตารางเมตร มีที่จอดรถกว่า 7,000 คัน มีพื้นที่สำคัญดังนี้
ร้านค้าในกลุ่มเซ็นทรัล
ท็อปส์
ซูเปอร์สปอร์ต
เพาเวอร์บาย
บีทูเอส
ออฟฟิศเมท
โลตัส สาขาซีคอนสแควร์ (โลตัส สาขาแรกของประเทศไทย)
ดอง ดอง ดองกิ
นิโตริ
สปอร์ตเวิลด์
ซีซั่น แฟชั่น มอลล์
คลองถมซีคอน
ศูนย์อาหารกูร์เม่ต์ สเตชัน
ศูนย์เพื่อนใจวัยรุ่น ในโครงการทูบีนัมเบอร์วัน
มันมัน (MUNx2)
ทีซีดีซี คอมมอนส์ ครีเอทีฟ ฟู้ด (โดยความร่วมมือกับศูนย์สร้างสรรค์งานออกแบบ)
สวนสนุกโยโย่แลนด์ (เพิ่มพื้นที่จากสาขาซีคอนบางแคเดิม)
Mystiworld Escape Room
สถานออกกำลังกายฟิตเนส เฟิร์ส
โรงภาพยนตร์ซีคอน ซีนีเพล็กซ์ ในเครือเมเจอร์ ซีนีเพล็กซ์ กรุ๊ป จำนวน 8 โรง
การจัดสรรพื้นที่ > พื้นที่จัดสรรในอดีต

โรงภาพยนตร์แกรนด์ อีจีวี สาขาซีคอนสแควร์ (ปรับปรุงเป็น ซีคอน ซีนีเพล็กซ์)
เทสโก้ โลตัส สาขาซีคอนสแควร์ (ได้เปลี่ยนชื่อเป็น โลตัส (Lotus's) ในปี พ.ศ. 2564)
ห้างสรรพสินค้าเซน สาขาซีคอนสแควร์ (ปรับปรุงเป็นชั้น 3 ของห้างสรรพสินค้าโรบินสัน)
ห้างสรรพสินค้าโรบินสัน สาขาศรีนครินทร์ (ปิดให้บริการเนื่องจากหมดสัญญาเช่า ย้ายไปยังโรบินสัน ไลฟ์สไตล์ ลาดกระบัง และ โรบินสัน ไลฟ์สไตล์ สมุทรปราการ ส่วนพื้นที่เดิมอยู่ระหว่างปรับปรุงเป็น "มายสเคป" กำหนดเปิดให้บริการในปี พ.ศ. 2569)
โก! ว้าว
การขนส่ง

รถไฟฟ้าสายสีเหลือง: สถานีสวนหลวง ร.9
รถโดยสารประจำทาง
สาย 145(3-18), 206(3-30), 3-21(207), 3-19E(145 ทางด่วน), 133(3-15), 1013 เสริม, 3-27, 3-34, 537E(3-26E)
รถสองแถว
สาย 1013(4), 1013(5), 1013(9), 1013(11), 1014 (ม.รามคำแหง 2 – รร.คลองปักหลัก – ซีคอนสแควร์), 1014 (ตลาดอุดมสุข – ซีคอนสแควร์)
ดูเพิ่ม

ซีคอนบางแค
พาราไดซ์ พาร์ค
แหล่งข้อมูลอื่น

เว็บไซต์ซีคอนสแควร์
| ด ค กศูนย์การค้าและห้างสรรพสินค้าขนาดใหญ่ หรือมีสาขาทั่วประเทศไทย |
| --- | --- | --- |
| ศูนย์การค้า |  กลุ่มเซ็นทรัล  เซ็นทรัลพัฒนา เซ็นทรัล เอ็มบาสซี  สยามฟิวเจอร์ ดีเวลอปเมนท์ เมกาซิตี้ บางนา  กลุ่มเดอะมอลล์  สยามพิวรรธน์  เอ็มบีเคเซ็นเตอร์  ซีคอนสแควร์  ซีคอนบางแค  ฟิวเจอร์พาร์ค รังสิต  พาราไดซ์ พาร์ค  ฟอร์จูนทาวน์  เครือดุสิตธานี  กลุ่มเอราวัณ  กลุ่มไทยเจริญคอร์ปอเรชั่น พันธุ์ทิพย์พลาซ่า  เกทเวย์ เอกมัย  เกทเวย์ แอท บางซื่อ  เอเชียทีค เดอะ ริเวอร์ฟรอนท์ เดสติเนชั่น  เวิ้งนครเกษม  สามย่านมิตรทาวน์  วัน แบงค็อก  เดอะคริสตัล  กลุ่มสยามรีเทล ดีเวลล็อปเม้นท์ แฟชั่นไอส์แลนด์/เดอะพรอมานาด  เทอร์มินอล 21 อโศก  โคราช  พัทยา  พระราม 3  ไลฟ์เซ็นเตอร์  กลุ่มทวีกิจ  ไอคอนสยาม ไอซีเอส  ซีพีเอฟซี ทรู ดิจิทัล พาร์ค ไลฟ์  ไลฟ์ เอ็กซ์เพรส  เซียร์ รังสิต  บลูพอร์ต  เดอะ มาร์เก็ต แบงค็อก  เมก้า พลาซ่า  ยูเนี่ยน มอลล์  |  |
| ห้างสรรพสินค้า |  เซ็นทรัล โรบินสัน  เดอะมอลล์  สยามทาคาชิมาย่า  |  |
| โรงภาพยนตร์ |  เอสเอฟ ซีเนม่า  เมเจอร์ ซีนีเพล็กซ์  |  |
| ไฮเปอร์/ซูเปอร์มาร์เก็ต |  ซีพี แอ็กซ์ตร้า แม็คโคร  โลตัส  ซีพี เฟรช  บิ๊กซี  ท็อปส์ โก!  โก! โฮลเซลล์  แม็กซ์แวลู  กูร์เมต์ มาร์เก็ต  ฟู้ดแลนด์  วิลล่า มาร์เก็ท  ยูเอฟเอ็ม ฟูจิ ซูเปอร์  ดอง ดอง ดองกิ  อิเซตันมิตซูโคชิโฮลดิ้ง มิตซูโคชิ  |  |
| ในอดีต |  ไดมารู ไทยไดมารู  นิวเวิลด์  แพรงตอง  คาร์ฟูร์  โอชอง  สยามจัสโก้  เมอร์รีคิงส์  เยาฮัน  โซโก้  เซน  อิเซตันมิตซูโคชิโฮลดิ้ง อิเซตัน  โตคิว  เทสโก้  ฟู้ดไลอัน  กาดสวนแก้ว  พรอมเมนาดา  |  |
 รายชื่อห้างสรรพสินค้า  รายชื่อศูนย์การค้า
เฮียกูเอมุ

ซีรีส์มังงะญี่ปุ่น
| --- | --- |
เฮียกูเอมุ
ひゃくえむ。
แนว: กีฬา (ลู่และลาน)
มังงะ
เขียนโดย: อูโอโตะ [ja]
สำนักพิมพ์: โคดันชะ
นิตยสาร: แม็กกาซีนพ็อกเก็ต
กลุ่มเป้าหมาย: โชเน็ง
ตีพิมพ์ตั้งแต่: 6 พฤศจิกายน พ.ศ. 2561 – 6 สิงหาคม พ.ศ. 2562
จำนวนเล่ม: 5
ภาพยนตร์อนิเมะ
กำกับโดย: เค็นจิ อิวาอิซาวะ
อำนวยการสร้างโดย: ยูซูเกะ เทราดะ ยูกิ คาตายามะ อากาเนะ ทาเก็ตสึงุ
สตูดิโอ: ร็อกเอ็นโรลเมาต์เทน
ฉาย: พ.ศ. 2568
 สถานีย่อยการ์ตูนญี่ปุ่น
เฮียกูเอมุ (ญี่ปุ่น: ひゃくえむ。; โรมาจิ: Hyakuemu; แปลว่า 100 เอ็ม) เป็นซีรีส์มังงะญี่ปุ่น แต่งเรื่องและวาดภาพโดยอูโอโตะ [ja] เผยแพร่ออนไลน์ทางเว็บไซต์และแอพพลิเคชันแม็กกาซีนพ็อกเก็ตของสำนักพิมพ์โคดันชะตั้งแต่เดือนพฤศจิกายน พ.ศ. 2561 ถึงสิงหาคม พ.ศ. 2562 และได้รับการรวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 5 เล่ม ภาพยนตร์อนิเมะดัดแปลงผลิตโดยสตูดิโอร็อกเอ็นโรลเมาต์เทนมีกำหดฉายในประเทศญี่ปุ่นในปี พ.ศ. 2568
รูปแบบต่าง ๆ > มังงะ

เฮียกูเอมุแต่งเรื่องและวาดภาพโดยอูโอโตะ [ja] เผยแพร่ออนไลน์ทางเว็บไซต์และแอพพลิเคชันแม็กกาซีนพ็อกเก็ตของสำนักพิมพ์โคดันชะตั้งแต่วันที่ 6 พฤศจิกายน พ.ศ. 2561 ถึง 6 สิงหาคม พ.ศ. 2562 ได้รับการรวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 5 เล่มตั้งแต่วันที่ 7 มิถุนายน พ.ศ. 2562 ถึง 9 ตุลาคม พ.ศ. 2562
| # | วันที่ออกจำหน่าย | ISBN |
| --- | --- | --- |
| 1 |  7 มิถุนายน พ.ศ. 2562 | 978-4-06-516405-1 |
| 2 |  9 กรกฎาคม พ.ศ. 2562 | 978-4-06-516439-6 |
| 3 |  9 สิงหาคม พ.ศ. 2562 | 978-4-06-516441-9 |
| 4 |  9 กันยายน พ.ศ. 2562 | 978-4-06-516440-2 |
| 5 |  9 ตุลาคม พ.ศ. 2562 | 978-4-06-516883-7 |
รูปแบบต่าง ๆ > ภาพยนตร์

มีการประกาศสร้างภาพยนตร์อนิเมะดัดแปลงในเทศกาลภาพยนตร์แอนิเมชันนานาชาติอานซีเมื่อวันที่ 24 พฤษภาคม พ.ศ. 2567 ภาพยนตร์สร้างโดยสตูดิโอร็อกเอ็นโรลเมาต์เทน อำนวยการผลิตโดยบริษัทโพนีแคนยอน, ทีบีเอสทีวี และแอสมิกเอช ภาพยนตร์กำกับโดยเค็นจิ อิวาอิซาวะ ออกแบบตัวละครโดยเคซูเกะ โคจิมะ มีกำหนดฉายในประเทศญี่ปุ่นในปี พ.ศ. 2568
ดูเพิ่ม

สุริยะปราชญ์ -ทฤษฎีสีเลือด- อีกหนึ่งซีรีส์มังงะโดยผู้เขียนเดียวกัน
แหล่งข้อมูลอื่น

เว็บไซต์ทางการของมังงะที่แม็กกาซีนพ็อกเก็ต (ในภาษาญี่ปุ่น)
เฮียกูเอมุ (มังงะ) ที่เครือข่ายข่าวอนิเมะ
ปุปะจังหวะฮา

ปุปะจังหวะฮา (ญี่ปุ่น: ベック; โรมาจิ: Bekku ทับศัพท์จาก Beck) เป็นการ์ตูนญี่ปุ่น เขียนโดยฮาโรลด์ ซาคุอิชิ ลงตีพิมพ์ครั้งแรกในนิตยสารโชเน็นแมกกาซีนรายเดือน โดยสำนักพิมพ์โคดันฉะ ในประเทศไทยได้ลิขสิทธิ์พิมพ์จำหน่ายโดยสำนักพิมพ์วิบูลย์กิจ ส่วนฉบับอนิเมะเคยออกอากาศทางช่องทรูฟิล์มเอเชีย ของสถานีโทรทัศน์เคเบิลทรูวิชั่นส์ เคยได้รับรางวัลการ์ตูนยอดเยี่ยมสาขาการ์ตูนผู้ชายครั้งที่ 26 (พ.ศ. 2545) ของสำนักพิมพ์โคดันฉะ
เนื้อเรื่อง

ทานากะ ยูกิโอะ หรือที่เพื่อน ๆ ของเขาเรียกว่าโคะยูกิ เด็กนักเรียนมัธยมอายุ 14 ปี  ได้รวมกลุ่มกับเพื่อนของเขาเพื่อตั้งวงดนตรีร็อกขึ้นมา
100 วันสุดท้ายของนายจระเข้

ซีรีส์เว็บมังงะญี่ปุ่น
| --- | --- |
100 วันสุดท้ายของนายจระเข้
100日後に死ぬワニ (Hyaku Nichi Go ni Shinu Wani)
แนว: เสี้ยวชีวิต
มังงะ
เขียนโดย: ยูกิ คิกูจิ
สำนักพิมพ์: โชงากูกัง
สำนักพิมพ์ภาคภาษาไทย: บลูมพับชิงชิง
ในเครือ: เก็ซซังโชเน็งซันเดย์คอมิกส์
กลุ่มเป้าหมาย: โชเน็ง
ตีพิมพ์ตั้งแต่: 12 ธันวาคม พ.ศ. 2562 – 20 มีนาคม พ.ศ. 2563
จำนวนเล่ม: 1
ภาพยนตร์อนิเมะ
100 นิจิกัง อิกิตะ วานิ
กำกับโดย: ชินอิจิโร อูเอดะ
เขียนบทโดย: มิยูกิ ฟูกูดะ
ดนตรีโดย: เซจิ คาเมดะ
สตูดิโอ: TIA
ฉาย: 9 กรกฎาคม พ.ศ. 2564
 สถานีย่อยการ์ตูนญี่ปุ่น
100 วันสุดท้ายของนายจระเข้ (ญี่ปุ่น: 100日後に死ぬワニ; โรมาจิ: Hyaku Nichi Go ni Shinu Wani) เป็นซีรีส์เว็บมังงะญี่ปุ่น แต่งเรื่องและวาดภาพโดยยูกิ คิกูจิ เป็นเรื่องราวเกี่ยวกับชีวิตใน 100 วันสุดท้ายของจระเข้ตัวหนึ่งก่อนจะตาย เผยแพร่เองโดยผู้เขียนทางทวิตเตอร์ระหว่างเดือนธันวาคม พ.ศ. 2562 ถึงมีนาคม พ.ศ. 2563 ตีพิมพ์เป็นหนังสือมังงะรวมเล่ม (ทังโกบง) 1 เล่มโดยสำนักพิมพ์โชงากูกังในเดือนเมษายน พ.ศ. 2563 มังงะมีลิขสิทธิ์ในประเทศไทยโดยสำนักพิมพ์บลูมพับลิชชิง ภาพยนตร์อนิเมะดัดแปลงผลิตโดยสตูดิโอ TIA ชื่อเรื่องว่า 100 นิจิกัง อิกิตะ วานิ (ญี่ปุ่น: 100日間生きたワニ; โรมาจิ: Hyaku Nichikan Ikita Wani; ทับศัพท์: "จระเข้ผู้มีชีวิต 100 วัน") เดิมมีกำหนดฉายในเดือนพฤษภาคม พ.ศ. 2564 แต่เลื่อนเป็นเดือนกรกฎาคม พ.ศ. 2564 เนื่องจากการระบาดทั่วของโควิด-19
สื่อ > มังงะ

มังงะ100 วันสุดท้ายของนายจระเข้ แต่งเรื่องและวาดภาพโดยยูกิ คิกูจิ เผยแพร่ทางบัญชีทวิตเตอร์ของผู้เขียนตั้งแต่วันที่ 12 ธันวาคม พ.ศ. 2562 ถึง 20 มีนาคม พ.ศ. 2563 รวบรวมตีพิมพ์เป็นหนังสือมังงะรวมเล่ม (ทังโกบง) 1 เล่มโดยสำนักพิมพ์โชงากูกังเมื่อวันที่ 8 เมษายน พ.ศ. 2563 มังงะมีลิขสิทธิ์ในประเทศไทยโดยสำนักพิมพ์บลูมพับลิชชิง ประกาศลิขสิทธิ์เมื่อวันที่ 4 พฤศจิกายน พ.ศ. 2566
สื่อ > ภาพยนตร์

ภาพยนตร์อนิเมะดัดแปลงผลิตโดยสตูดิโอ TIA ชื่อเรื่องว่า 100 นิจิกัง อิกิตะ วานิ (ญี่ปุ่น: 100日間生きたワニ; โรมาจิ: Hyaku Nichikan Ikita Wani; ทับศัพท์: "จระเข้ผู้มีชีวิต 100 วัน") เดิมมีกำหนดฉายในวันที่ 28พ ฤษภาคม พ.ศ. 2564 แต่เลื่อนเป็นวันที่ 9 กรกฎาคม พ.ศ. 2564 เนื่องจากการระบาดทั่วของโควิด-19
การตอบรับ

มังงะติดอันดับที่ 28 ในรายชื่อ "หนังสือแห่งปี" โดยนิตยสารดาวินชีของคาโดกาวะคอร์เปอเรชันในปี พ.ศ. 2563
แหล่งข้อมูลอื่น

100 วันสุดท้ายของนายจระเข้ (มังงะ) ที่เครือข่ายข่าวอนิเมะ
100 วันสุดท้ายของนายจระเข้ (อนิเมะ) ที่เครือข่ายข่าวอนิเมะ
อนาเธอร์

| --- | --- |
อนาเธอร์
アナザー
ชื่อภาษาอังกฤษ: Another
แนว: ลึกลับ สยองขวัญ
มังงะ
อนาเธอร์
เขียนโดย: ยูคิโตะ อายาสึจิ
สำนักพิมพ์:  คาโดคาว่า โชเท็น    เด๊กซ์เพรส
มังงะ
อนาเธอร์
เขียนโดย: ยูคิโตะ อายาสึจิ
สำนักพิมพ์:  คาโดคาว่า โชเท็น    รักพิมพ์
อนิเมะ
อนาเธอร์
กำกับโดย: ซึโตมุ มิซึชิมะ
เขียนบทโดย: เรียว ฮิงาคิ
ดนตรีโดย: โค โอทานิ
สตูดิโอ:  พีเอเวิกส์
อนิเมะ
อนาเธอร์
กำกับโดย: ซึโตมุ มิซึชิมะ
เขียนบทโดย: เรียว ฮิงาคิ
ดนตรีโดย: โค โอทานิ
สตูดิโอ:  พีเอเวิกส์
สื่ออื่น
 อนาเธอร์ (ภาพยนตร์) 
อนาเธอร์ (アナザー Anazā?) เป็นนวนิยายแนวลึกลับและสยองขวัญ ประพันธ์โดย ยูคิโตะ อายาสึจิ เป็นเรื่องราวเกี่ยวกับเด็กนักเรียนมัธยม.ต้นชื่อ ซาคากิบาระ โคอิจิ ที่เพิ่งย้ายเข้ามาอยู่เมืองโยมิยาม่า นวนิยายถูกตีพิมพ์ เมื่อวันที่ 29 ตุลาคม 2552 โดย คาโดคาว่า โชเท็น และได้รับการดัดแปลงเป็นมังงะ โดย ฮิโระ คิโยฮาระ มังงะถูกตีพิมพ์ต่อเนื่องระหว่างเดือนพฤษภาคม 2554 ถึง มกราคม 2555 ส่วนอนิเมะโทรทัศน์ผลิตโดย P.A.Works ออกอากาศครั้งแรกในญี่ปุ่นตั้งแต่วันที่ 10 มกราคม ถึงวันที่ 27 มีนาคม 2555 กับตอนสำหรับโอวีเอที่ได้รับการเผยแพร่ออกมาเมื่อวันที่ 26 พฤษภาคม ปีเดียวกัน และภาพยนตร์ฉบับคนแสดงชื่อเดียวกันเข้าฉายในโรงภาพยนตร์ทั่วประเทศญี่ปุ่นในวันที่ 4 สิงหาคม ปีเดียวกัน
โครงเรื่อง

จุดเริ่มต้นของเรื่องเกิดขึ้นในปี 1972 มิซากิ นักเรียนชั้นม.ต้นปี 3 / 3 จากโรงเรียนมัธยมโยมิยาม่า เขาเป็นนักเรียนเรียนดีและยังเป็นที่รักใคร่ ของคุณครูและในกลุ่มเพื่อนร่วมชั้น จนกระทั่งเขาเสียชีวิตจากอุบัติเหตุ เพื่อนร่วมชั้นของเขาต่างพากันเสียใจ แต่เพื่อนๆ ของเขาก็ยัง คงทำเหมือนเขายังมีชีวิตอยู่กับพวกเขาจนจบการศึกษา แม้กระทั่งตอนที่รับใบจบการศึกษา ผอ.ของโรงเรียนมัธยมโยมิยาม่า ยังจัดที่นั่งให้กับ มิซากิ ด้วย เรื่องมันควรจะจบแค่นั้น แต่กลับไม่เป็นเช่นนั้น
หลังจากเหตุการณ์ครั้งนั้น ก็เริ่มมีคนเสียชีวิตอย่างไม่สมเหตุสมผล ซึ่งจะเกิดขึ้นกับนักเรียนและผู้ที่มีความเกี่ยวข้องกับชั้น ม.3 / 3 เท่านั้น จนกลายเป็นที่พูดถึงกันว่ามันเป็น "คำสาปของชั้น ม.3/3" ต่างคนต่างหาวิธีหยุดคำสาปมรณะครั้งนี้ ซึ่งวิธีที่ทำต่อๆกันมาคือ การลบจำนวนคนในห้องออกไป 1 คน ซึ่งคนที่ว่านั้นคือ "คนตาย" คนตายคือคนที่ตายไปแล้วแต่ไม่รู้ว่าตนตายและมาใช้ชีวิตร่วมกันกับคนเป็น ทำให้จำนวนคนในห้องเรียนเกินมา ในเมื่อห้องเรียนมีคนเกิน จึงต้องลบจำนวนนักเรียนออก 1 คน หากไม่ลบคนตายออก คนเป็นก็จะตายแทน และคำสาปก็จะดำเนินต่อไป
เวลาผ่าน 26 ปี ในฤดูใบไม้ผลิในปี 1998 ซาคากิบาระ โคอิจิเด็กหนุ่มวัย 15 ปี ที่เพิ่งย้ายมาจากกรุงโตเกียวเพื่อมาใช้ชีวิตอยู่กับตายายที่บ้านเกิดของแม่ (แม่ของเขาได้ล่วงลับไปแล้ว) ในขณะที่พ่อของเขาทำงานในต่างประเทศ โคอิจินักเรียนที่เพิ่งย้ายมาเรียนที่โรงเรียนมัธยมโยมิยาม่าในชั้นม.ต้นปี3 ห้อง3 แต่เนื่องจากอาการป่วยจากโรคปอดจึงต้องพักรักษาตัวในโรงพยาบาลก่อนที่จะเริ่มต้นเรียนที่นี่เขาบังเอิญได้รู้จักกับเด็กสาวปริศนาคนหนึ่ง ชื่อมิซากิ เมย์ เธอมีผ้าคาดปิดที่ตาซ้าย ในมือถือตุ๊กตา และเมื่อเขาไปเรียนยังพบว่าเธอเป็นหนึ่งในเพื่อนร่วมชั้นและนี่คือจุดเริ่มต้นของเรื่องราวปริศนาดังกล่าว
แหล่งข้อมูลอื่น

เว็บไซต์ทางการ at Kadokawa Shoten (ญี่ปุ่น)
Anime official website (archive) (ญี่ปุ่น)
Another (อนิเมะ) ที่เครือข่ายข่าวอนิเมะ
Another (anime) ที่อินเทอร์เน็ตมูวีเดตาเบส
Another film official website เก็บถาวร 2011-12-17 ที่ เวย์แบ็กแมชชีน (ญี่ปุ่น)
Another (film) ที่อินเทอร์เน็ตมูวีเดตาเบส
| ด ค กพีเอเวิกส์ |
| --- | --- |
ซีรีส์โทรทัศน์:  True Tears (2008)  Canaan (2009)  แองเจิลบีทส์! แผนพิชิตนางฟ้า (2010)  สาวเรียวกังหัวใจเกินร้อย (2011)  อนาเธอร์ (2012)  ทาริ ทาริ บทเพลงบรรเลงฝัน (2012)  เรดดาต้าเกิร์ล (2013)  ชิโมกาโมะ มหัศจรรย์ครอบครัวทานุกิ (2013)  Nagi-Asu: A Lull in the Sea (2013–2014)  Glasslip (2014)  Shirobako (2014–2015)  Charlotte (2015)  ฮารุจิกะกับปริศนาทำนองนั้น (2016)  Kuromukuro (2016)  ซากุระเควสต์ (2017)  ชิโมกาโมะ มหัศจรรย์ครอบครัวทานุกิ 2 (2017)  สู้เพื่อฝัน ม้าสาวเดอร์บี้ (2018)  Sirius the Jaeger (2018)  อิโรซุกุเซไคโนะอะชิตะคาระ (2018)  Fairy Gone (2019)  A3! (2020)  Appare-Ranman! (2020)  วันที่ฉันกลายเป็นพระเจ้า (2020)  อควาโทปแห่งทรายขาว (2021)  ขงเบ้ง เจาะเวลามาปั้นดาว (2022)  อากิบะเมดวอร์ (2022)  คู่หูคุณพ่อยอดนักฆ่า (2023)  จังหวะวัยรุ่น ว้าวุ่นหัวใจ (2023)  Sakuna: Of Rice and Ruin (2024)  มาโยนากะ พั้นช์ (2024)  นานาเระ ฮานะนาเระ (2024)  ฮิบิ วะ ซูงิเรโดะ เมชิ อูมาชิ (2025)  สามสาวสุดเท่มิคาโดโนะดันโก๊ะเกินคาด (2025)  จังหวะวัยรุ่น ว้าวุ่นหัวใจ 2 (TBA) 
ภาพยนตร์:  Professor Layton and the Eternal Diva (2009)  Mai no Mahō to Katei no Hi (2011)  สาวเรียวกังหัวใจเกินร้อย: Home Sweet Home (2013)  Maquia: When the Promised Flower Blooms (2018)  Shirobako Movie (2020)  ยินดีต้อนรับสู่โรงกลั่นโคมาดะ (2023) 
OVA/ONA:  แองเจิลบีทส์! แผนพิชิตนางฟ้า: Stairway to Heaven (2010)  The Other -Karma- (2012)  Exodus! Episode 1: Exit Tokyo (2015)  แองเจิลบีทส์! แผนพิชิตนางฟ้า: Hell's Kitchen (2015)  The Third Girls Aerial Squad Episode 1 (2015)  Charlotte (2016)  สู้เพื่อฝัน ม้าสาวเดอร์บี้ (2018) 
วิดีโอเกม:  Wild Arms 3 (2002)  Professor Layton and the Curious Village (2007)  Professor Layton and the Diabolical Box (2007)  Professor Layton and the Unwound Future (2008)  Triggerheart Exelica -Enhanced- (2009)  Professor Layton and the Last Specter (2009)  Professor Layton and the Miracle Mask (2011)  Professor Layton and the Azran Legacy (2013) 
 หมวดหมู่
ทเวนตี้เซนจูรี่บอย

| --- | --- |
ทเวนตี้เซนจูรี่บอย
20世紀少年
ชื่อภาษาอังกฤษ: 20th Century Boys
แนว: สืบสวน,Sci-Fi,ประวัติศาสตร์
มังงะ
20th Century Boys
เขียนโดย: นาโอกิ อุราซาว่า
สำนักพิมพ์:  โคดันฉะ    เนชั่น เอ็ดดูเทนเมนท์
20th Century Boys แก๊งนี้มีป่วน (ญี่ปุ่น: 20世紀少年; โรมาจิ: Nijisseiki Shōnen) เป็นการ์ตูนญี่ปุ่น เรื่องราวแนวสืบสวนลึกลับ เขียนโดย นาโอกิ อุราซาว่า เจ้าของผลงานเรื่องมอนสเตอร์ เปิดตัวครั้งแรกในนิตยสารการ์ตูนรายสัปดาห์ Big Comic Spirit ปี 1999 ชื่อของเรื่องนี้ มาจากชื่อเพลง "20th Century Boy" ของวงดนตรีร็อกอังกฤษ T. Rex ต่อมาได้รับการดัดแปลงเป็นภาพยนตร์ออกฉายในปี 2008
เนื้อเรื่อง

ในอดีต เคนจิและเพื่อนสมัยเด็ก ๆ ของเขาได้รวมตัวกันตั้งฐานทัพลับขึ้นกลางทุ่งหญ้า พวกเขาใช้มันเป็นที่เก็บซ่อนสมบัติส่วนตัว และมักจะนัดประชุมเพื่อคุยกันอย่างสนุกสนาน วันหนึ่งเคนจิได้เขียนเรื่องของ "คำทำนาย" ขึ้นมา มันเป็นเรื่องขององค์กรร้ายที่พยายามจะทำลายโลกด้วยวิธีต่าง ๆ ทั้งเชื้อโรคร้าย หุ่นยนต์ยักษ์ แต่ในวันที่โลกจะถูกทำลาย "เคนจิและเพื่อน" จะปรากฏตัวออกมาเพื่อหยุดยั้งการกระทำอันเลวร้ายนั้นลง และนำสันติสุขกลับคืนมา เรื่องราวเหล่านี้ถูกบันทึกไว้ใน"บันทึกคำทำนาย" และเก็บใส่กล่องฝังไว้ใต้ดิน รอวันเวลาที่โลกเกิดความระส่ำระสายขึ้น พวกเขาจะเปิดมันออกมาอีกครั้ง
วันเวลาผ่านไป เคนจิและเพื่อน ๆ ต่างก็โตเป็นผู้ใหญ่ ต่างคนก็ต่างมีหน้าที่การงานที่ต้องทำ เรื่องราวของบันทึกคำทำนายคงถูกลืมเลือนไปตามกาลเวลา หากไม่บังเอิญวันหนึ่งที่เพื่อนคนหนึ่งในกลุ่มคือ ดองกี้ เสียชีวิตลงด้วยการฆ่าตัวตาย การตายของดองกี้ทำให้เคนจิสงสัยอย่างมาก เนื่องจากดองกี้เป็นคนที่ไม่มีวันฆ่าตัวตายแน่นอน ประจวบกับของสิ่งหนึ่งที่ดองกี้ทิ้งไว้ นั่นคือสัญลักษณ์ประหลาดที่คุ้นตาแต่ก็นึกไม่ออกว่าคืออะไร ทำให้เคนจิตัดสินใจออกตามหาความลับของเครื่องหมายปริศนา และรวบรวมเพื่อนๆสมัยเด็กที่ยังเหลืออยู่มาช่วยกันกอบกู้โลกจากองค์กรชั่วร้าย แต่พวกเขายังไม่ตระหนักเลยว่าสิ่งที่พวกเขากำลังจะเผชิญหน้านั้นร้ายกาจเกินกว่าที่คาดนัก
เนื้อเรื่องของทเวนตี้เซนจูรี่บอยมีหลายส่วนหลายช่วงเวลา เรื่องราวเล่าตั้งแต่วัยเด็กของเคนจิ ในปีโชวะที่ 40 หรือประมาณปี 1969-1971 "เพื่อน" เริ่มต้นที่นั่น ช่วงเวลาที่ 2 ซึ่งเป็นช่วงของเคนจิคือปี 1997-2000 เคนจิรวบรวมเพื่อนๆในวัยเด็ก เพื่อต่อสู้กับเหล่าองค์กรชั่วร้ายที่เรียกตัวเองว่า "เพื่อน" แต่ทว่าทุกอย่างกลับตาลปัตร "เพื่อน"กลับกลายเป็นฮีโร่ ในขณะที่เคนจิกลับกลายเป็นอาชญากร ช่วงเวลาที่ 3 ปี 2014-2015 เป็นช่วงเวลาของคันนะ ลูกสาวของพี่สาวของเคนจิที่เคนจิดูแลแต่เด็ก เธอต้องการฉีกหน้ากากของเพื่อนออกมาให้ได้ เธอจะทำสำเร็จหรือไม่ ในขณะที่ "เพื่อน" ควบคุมอำนาจทั่วญี่ปุ่นแล้ว เขารอเวลาที่จะครองโลกเท่านั้น
รางวัลที่ได้รับ

รางวัลการ์ตูนยอดเยี่ยมครั้งที่ 48 จาก โชงะกุกัง
รางวัลชนะเลิศในงาน Media Arts ครั้งที่ 6 ของทบวงวัฒนธรรมญี่ปุ่น
รางวัลการ์ตูนยอดเยี่ยมครั้งที่ 25 จาก โคดันฉะ
อิทธิพลของสตีเฟ่น คิง

เนื้อเรื่องของทเวนตี้เซนจูรี่บอย ได้รับอิทธิพลเป็นอย่างมากจากนวนิยายสองเรื่องของนักเขียนนิยายสยองขวัญชาวอเมริกันชื่อดัง สตีเฟ่น คิง คือ It และ The Stand นาโอกิ อุราซาว่าเองถึงกับเขียนให้ตัวละครตัวหนึ่งในเรื่องเอ่ยว่า สมัยเด็กๆเคยอ่านเรื่องของสตีเฟ่น คิงในวัยเด็กด้วยและเป็น 'หนังสือที่ยาวมากจนต้องแบ่งเป็น 2 เล่ม แต่กลับไม่ได้อ่านเล่ม 2'
It เป็นเรื่องของ สมาคมคนขี้แพ้ ซึ่งประกอบด้วยเด็กผู้ชาย 6 คนและเด็กผู้หญิงอีก 1 คน ทั้ง 7 ตั้งสมาคมกันเองขึ้นบริเวณริมแม่น้ำ พวกเขาค้นพบว่าในเมืองเดอร์รี่ที่พวกเขาอาศัยอยู่มีปีศาจอาศัยอย่างลับๆ 'มัน'จะออกล่าเหยื่ออย่างเหี้ยมโหดเป็นวงจรทุกๆ 27 ปี ปี 1958 ทั้ง 7 ได้ต่อสู้กับปีศาจจนมันบาดเจ็บสาหัส ทั้ง 7 สัญญาว่าเมื่อถึงเวลาที่ 'มัน'จะกลับมาอีกครั้ง พวกเขาจะกลับมารวมตัวต่อสู้กับ 'มัน'อีก แต่เมื่อถึงปี 1985 ครบวงจร 27 ปี ปรากฏว่าสมาชิกคนหนึ่งฆ่าตัวตายไป และเหลือเพียง 6 คนเท่านั้นที่กลับมารวมตัวกันรื้อฟื้นความทรงจำเพื่อต่อสู้กับ 'มัน'
เนื้อเรื่องของ It และทเวนตี้เซนจูรี่บอย คล้ายคลึงกัน คือการกลับมารวมตัวของกลุ่มเพื่อนวัยเด็กเพื่อรื้อฟื้นความทรงจำและร่วมต่อสู้ด้วยกันอีก
สมาชิกสมาคมคนขี้แพ้มีอยู่ 7 คน คือชาย 6 คน และหญิง 1 คน ซึ่งคล้ายคลึงกับสมาชิกของฐานทัพลับในทุ่งหญ้าของเคนจิซึ่งมี ชาย 8 คน หญิง 1 คน
ลักษณะการเล่าเรื่องของทั้ง 2 เรื่องเป็นการตัดสลับอดีต และปัจจุบัน กลับไปกลับมาอย่างละเอียด และซับซ้อน
ทั้ง 2 เรื่องมีบรรยากาศของเนื้อเรื่องแบบ nostalgia และมีเนื้อหาในลักษณะการเติบโตขึ้นเป็นผู้ใหญ่ (coming-of-age)
The Stand เป็นเรื่องของการต่อสู้ระหว่างความดีและความชั่วในโลกซึ่งล่มสลายเพราะไวรัสที่ถูกพัฒนาเป็นอาวุธชีวภาพรั่วไหลออกมา
ในทเวนตี้เซนจูรี่บอย 'เพื่อน'ใช้ไวรัสมรณะเพื่อทำลายมนุษยชาติ ขณะที่ The Stand มนุษย์ล้มตายลงด้วยไวรัสอาวุธชีวภาพเช่นเดียวกัน แต่ว่าหลุดออกมาระบาดโดยอุบัติเหตุ
ทั้งฝ่ายธรรมะและอธรรมมีการใช้ฉายาบางอย่างเพื่อเรียกผู้นำกลุ่ม ใน The Stand เป็นการต่อสู้ระหว่าง 'แม่เฒ่าอบาเกล' และ 'บุรุษมืด'ขณะที่ในทเวนตี้เซนจูรี่บอย เป็นการต่อสู้ระหว่าง 'ราชินีน้ำแข็ง' และ 'เพื่อน' รวมถึงคิริโกะ แม่ของคันนะเองก็มีฉายาว่า 'พระแม่ศักดิ์สิทธิ์'
แหล่งข้อมูลอื่น

20th Century Boys movie 's official site
Classic Manga: 20th Century Boys เก็บถาวร 2008-05-12 ที่ เวย์แบ็กแมชชีน
เพียงได้รักตราบสิ้นลมหายใจ

มังงะแนวยูริของญี่ปุ่น
| --- | --- |
เพียงได้รักตราบสิ้นลมหายใจ
きみが死ぬまで恋をしたい (Kimi ga Shinu made Koi wo Shitai)
แนว: โรแมนติก ดรามา, ยูริ
มังงะ
เขียนโดย: อาโอโนะ นาจิ
สำนักพิมพ์: อิจิจินชะ
สำนักพิมพ์ภาคภาษาไทย: เซนชู
นิตยสาร: คอมิกส์ ยูริ ฮิเมะ
ตีพิมพ์ตั้งแต่: 18 สิงหาคม พ.ศ. 2561 – ปัจจุบัน
จำนวนเล่ม: 7 (หนังสือ)
อนิเมะโทรทัศน์
กำกับโดย: ทาคุได คาคุจิ
เขียนบทโดย: จุกกิ ฮานาดะ
ดนตรีโดย: ยูคาริ ฮาชิโมโตะ
สตูดิโอ: Roll2
เพียงได้รักตราบสิ้นลมหายใจ (ญี่ปุ่น: きみが死ぬまで恋をしたい, โรมาจิ: Kimi ga Shinu made Koi wo Shitai) เป็นมังงะแนวยูริของญี่ปุ่น เขียนและวาดภาพโดยอาโอโนะ นาจิ เรื่องนี้ได้รับการตีพิมพ์เป็นตอนในนิตยสารคอมิกส์ ยูริ ฮิเมะ ของสำนักพิมพ์อิจิจินชะ ตั้งแต่เดือนสิงหาคม พ.ศ. 2561 จนถึงเดือนมกราคม พ.ศ. 2563 หลังจากนั้นจึงย้ายไปตีพิมพ์เป็นตอนออนไลน์ใน PixivYurihime และอิจิจิน พลัส ได้มีการประกาศสร้างเป็นซีรีส์อนิเมะทางโทรทัศน์ที่ผลิตโดยสตูดิโอ Roll2 แล้ว
สื่อ > มังงะ

เขียนและวาดภาพประกอบโดย Aono Nachi ได้รับการตีพิมพ์เป็นตอนในนิตยสารคอมิกส์ ยูริ ฮิเมะของสำนักพิมพ์อิจิจินชะตั้งแต่เดือนสิงหาคม พ.ศ. 2561 จนถึงเดือนมกราคม พ.ศ. 2563 ก่อนจะย้ายไปลงตีพิมพ์ออนไลน์ใน Yurihime@pixiv และอิจิจิน พลัส ซีรี่ย์นี้ได้รับการรวบรวมตีพิมพ์เป็นเล่ม(ทังโกบง) จำนวน 8 เล่ม ณ เดือนมีนาคม พ.ศ. 2568 ได้รับการแปลและตีพิมพ์ภาษาไทยโดยสำนักพิมพ์เซนชู
สื่อ > มังงะ > จำนวนเล่ม

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  18 มกราคม พ.ศ. 2562 | 978-4-7580-7898-6 | 21 มีนาคม พ.ศ. 2565 | 978-616-561-305-7 |
| 2 |  18 กรกฎาคม พ.ศ. 2562 | 978-4-7580-7964-8 | 1 สิงหาคม พ.ศ. 2565 | 978-616-561-349-1 |
| 3 |  31 กรกฎาคม พ.ศ. 2563 | 978-4-7580-2147-0 | 5 กรกฎาคม พ.ศ. 2566 | 978-616-561-469-6 |
| 4 |  30 มิถุนายน พ.ศ. 2564 | 978-4-7580-2267-5 | 5 ตุลาคม พ.ศ. 2566 | 978-616-561-518-1 |
| 5 |  30 เมษายน พ.ศ. 2565 | 978-4-7580-2399-3  978-4-7580-2400-6 (SE) | 21 มีนาคม พ.ศ. 2567 | 978-616-561-595-2 |
| 6 |  25 มกราคม พ.ศ. 2566 | 978-4-7580-2497-6 | — | — |
| 7 |  29 กุมภาพันธ์ พ.ศ. 2567 | 978-4-7580-2648-2 | — | — |
| 8 |  17 มีนาคม พ.ศ. 2568 | 978-4-7580-2865-3 | — | — |
สื่อ > อนิเมะ

มีการประกาศสร้างเป็นซีรีส์อนิเมะทางโทรทัศน์เมื่อวันที่ 2 มีนาคม พ.ศ. 2568 ซีรีส์เรื่องนี้จะผลิตโดยสตูดิโอ Roll2 และกำกับโดยทาคุได คาคุจิ โดยมียาซูชิ โทโมดะทำหน้าที่เป็นผู้ช่วยผู้กำกับ จุกกิ ฮานาดะเป็นผู้จัดการการเขียนบทของซีรีส์ เคียวโกะ ยูฟุเป็นผู้ออกแบบตัวละคร และยูคาริ ฮาชิโมโตะเป็นผู้แต่งเพลงประกอบ
ผลตอบรับ

เพียงได้รักตราบสิ้นลมหายใจได้รับการเสนอชื่อเข้าชิงรางวัล Next Manga Award ประจำปี พ.ศ. 2562 ในหมวดหมู่มังงะตีพิมพ์  นอกจากนี้ ยังได้รับการนำเสนอในรายชื่อ "คุณควรอ่านมังงะเรื่องนี้" ของมายอนิเมะลิสต์ในปี พ.ศ. 2567 ในหมวดศิลปะ/เรื่องราวที่ไม่ซ้ำใครอีกด้วย
แหล่งข้อมูลอื่น

เว็บไซต์อย่างเป็นทางการของมังงะที่ Ichijin Plus (ในภาษาญี่ปุ่น)
เพียงได้รักตราบสิ้นลมหายใจ (มังงะ) ที่เครือข่ายข่าวอนิเมะ
ตำบลหนองน้ำแดง

| ตำบลหนองน้ำแดง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Nong Nam Daeng
ตำบลหนองน้ำแดงที่ตั้งในภาคตะวันออกเฉียงเหนือแสดงแผนที่จังหวัดนครราชสีมาตำบลหนองน้ำแดงตำบลหนองน้ำแดง (ภาคตะวันออกเฉียงเหนือ)แสดงแผนที่ภาคตะวันออกเฉียงเหนือตำบลหนองน้ำแดงตำบลหนองน้ำแดง (ประเทศไทย)แสดงแผนที่ประเทศไทย
พิกัด: 14°38′49″N 101°24′24″E﻿ / ﻿14.646916°N 101.406768°E﻿ / 14.646916; 101.406768
ประเทศ: ไทย
จังหวัด: นครราชสีมา
อำเภอ: ปากช่อง
พื้นที่
 • ทั้งหมด: 77.57 ตร.กม. (29.95 ตร.ไมล์)
ประชากร (2564)
 • ทั้งหมด: 10,232 คน
รหัสไปรษณีย์ : 30450
รหัสภูมิศาสตร์: 302110
 ส่วนหนึ่งของสารานุกรมประเทศไทย
| องค์การบริหารส่วนตำบลหนองน้ำแดง |
| --- | --- |
องค์การบริหารส่วนตำบล
ประเทศ:  ไทย
จังหวัด: นครราชสีมา
อำเภอ: อำเภอปากช่อง
การปกครอง
 • นายก: นายคำรณ กนกชัชวาล
รหัส อปท.: 06302109
ที่อยู่ที่ทำการ: เลขที่ 399 หมู่ 11 ต.หนองน้ำแดง อ.ปากช่อง จ.นครราชสีมา 30130
โทรศัพท์: 0 4400 0990
โทรสาร: 0 4400 0990
เว็บไซต์: www.nongnumdang.go.th
 ส่วนหนึ่งของสารานุกรมประเทศไทย
ตำบลหนองน้ำแดง เป็นตำบลหนึ่งในอำเภอปากช่อง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองน้ำแดง ตั้งอยู่ห่างจากที่ว่าการอำเภอประมาณ 10 กิโลเมตร
อาณาเขตติดต่อ

ทิศเหนือ ติดต่อกับ ตำบลขนงพระ และตำบลปากช่อง
ทิศตะวันออก ติดต่อกับ ตำบลขนงพระ
ทิศใต้ ติดต่อกับ ตำบลหมูสี และตำบลพญาเย็น
ทิศตะวันตก ติดต่อกับ ตำบลปากช่อง และตำบลกลางดง
การปกครอง

ตำบลหนองน้ำแดง แบ่งการปกครองออกเป็น 22 หมู่บ้าน คือ
หมู่ที่ 1 หนองน้ำแดง
หมู่ที่ 2 วงษ์เกษตร
หมู่ที่ 3 เขาวง
หมู่ที่ 4 วะกะเจียว
หมู่ที่ 5 หนองมะกรูด
หมู่ที่ 6 โป่งกระสัง
หมู่ที่ 7 ไทยเดิม
หมู่ที่ 8 ไทรทอง
หมู่ที่ 9 ธารมงคล
หมู่ที่ 10 คลองชัย
หมู่ที่ 11 มอกระหาด
สถานที่สำคัญ

โรงเรียนประถมศึกษา
โรงเรียนบ้านเขาวง
โรงเรียนบ้านนา (ประสิทธิ์วิทยาคาร)
โรงเรียนบ้านโป่งกะสัง
โรงเรียนวัดวชิราลงกรณวราราม
โรงเรียนมัธยมศึกษา
โรงเรียนมัธยมวชิราลงกรณวราราม
โรงเรียนนานาชาติ
โรงเรียนนานาชาติเซนต์สตีเฟ่นส์ เขาใหญ่
วัด/สำนักสงฆ์
วัดเขาแก้วจุฬามณี (เขาจุฬามณี)
วัดเขาวงเจริญธรรม (เขาเจริญธรรม)
วัดเขาวงน้อย (หนองบอน)
วัดถ้ำเขาวง
วัดถ้ำเพชรพิมาน
วัดไทยเดิมผดุงธรรม
วัดบ้านนา
วัดถ้ำไตรรัตน์ (ธรรมยุติกนิกาย)
วัดวชิราลงกรณวรารามวรวิหาร
สถานปฏิบัติธรรมธวีธรรม (ไร่แสงงาม)